Narodna skupština
20111226

Ima do duše, postoji i ove godine jedna novina u tome, inače najtužnije segmentu budžeta koji pokriva subvencije, a to su subvencije za puteve Srbije, skoro 90 miliona evra. To je polovina subvencija koje su recimo planirane za sektor poljoprivrede, a one će iznositi oko 200 miliona evra. Vi očigledno pripadate toj školi mišljenja koja kaže da i podsticaj, da je nešto što treba uračunavati, ali se na kraju suočavate sa onim problemom da sredstva podsticaja ne odlaze u unapređenje poljoprivrede i proizvodnje, nego praktično kao neka vrsta socijalne pomoći ugroženi poljoprivrednim domaćinstvima, ali ne sumnjam da će moja koleginica Marija Bugarčić o tome mnogo više govoriti u nastavku. Konačno, možda poslednje pitanje, osim ovih političkih odgovora koje očekujemo je pitanje šta ćemo sa projekcijom fiskalnog saveta koji kaže da će prihodi na kraju sledeće godine, kada bi ova vaša Vlada vladala do kraja 2012. godine, bili bi manje 350 miliona evra nego što je ova projekcija. Ako je to tačno, gde ćete naći novac koji nedostaje za servisiranje ovog socijalnog budžeta sa primesama razvojnih elemenata.